पाएं अपने शहर की ताज़ा ख़बरें और फ्री ई-पेपरडाउनलोड करें
रांची। सीबीआई की विशेष अदालत ने चारा घोटाले में सोमवार को दस अभियुक्तों को सजा सुनाई। इनमें पूर्व राजद सांसद आरके राणा और बिहार विधानसभा की लोकलेखा समिति (पीएसी) के तत्कालीन चेयरमैन व पूर्व भाजपा विधायक ध्रुव भगत भी शामिल हैं। फैसला सुनने के बाद कोर्ट से बाहर आते ही ध्रुव भगत भड़क गए। मीडिया से बातचीत में उन्होंने कहा, ‘अब इंसाफ मिलेगा तो नक्सलियों के यहां ही मिलेगा। नक्सली इससे अच्छा इंसाफ देंगे। यहां लोकतंत्र खत्म हो गया है। आम पब्लिक आखिर कैसे विश्वास करेगा। इ हमको समझ में नहीं आ रहा है। 35 लाख की निकासी के मामले में एतना बड़ा सजा दिया गया। जहां करोड़ों रुपया निकाल लिया गया, वहां इससे कम सजा। अब न्यायपालिका को इस पर विचार करना चाहिए और हम का बोलें। इ हाल रहा, तो लोग एक्सट्रीमिस्ट के पास जाएंगे, वहीं इंसाफ मिलेगा।’
क्या आप इस फैसले के खिलाफ ऊपरी अदालत में जाएंगे। यह पूछे जाने पर भगत ने कहा कि स्वभाविक है। ऊपर की अदालत में जाएंगे ही। ऐसा निर्णय तो हमने अपने 64 साल की उम्र में कभी नहीं सुना। (चार नेता काफिले से ही नक्सलियों को कर रहे थे अपडेट, एनआईए ने खंगाली कॉल डिटेल)
झारखंड की राजधानी रांची की केन्द्रीय जांच ब्यूरो की विशेष अदालत ने आज यहां चारा घोटाला के नियमित मामले 33 ए / 96 में पूर्व सांसद आर के राणा और पूर्व विधायक ध्रुव भगत को पांच-पांच वर्ष तथा दो-दो लाख रुपये जुर्माने की सजा सुनाई। सीबीआई के विशेष न्यायाधीश सीता राम प्रसाद की अदालत ने इस मामले के सुनवाई करते हुए श्री राणा और श्री भगत समेत दस लोगों को सजा सुनाई। (छत्तीसगढ़ का 'पाकिस्तान' जहां नक्सली वर्दी में घूमते हैं और पुलिस वाले बिना वर्दी के!)
न्यायाधीश ने राणा को पांच वर्ष और दो लाख रुपये, श्री भगत को पांच वर्ष और दो लाख रुपये, ओम प्रकाश दिवाकर और अजीत कुमार सिंह को छह वर्ष और दो लाख रुपये, राकेश प्रसाद सिन्हा को पांच वर्ष और एक लाख रुपये तथा भानु कुमार दूबे को चार वर्ष जेल और दो लाख रुपये जुर्माने की सजा सुनाई।
न्यायाधीश ने बालकृष्ण दूबे को चार वर्ष और पांच लाख रुपये ब्रजभूषण प्रसाद को पांच वर्ष और एक लाख रुपये, राजेश कुमार सिन्हा को पांच वर्ष की सजा और एक लाख रुपये तथा नरेश प्रसाद को चार वर्ष जेल तथा आठ लाख रुपये जुर्माने की सजा सुनाई। चारा घोटाले के कुल 53 मामलों में से इस 44 वें मामले में सजा सुनाई गयी। अब चारा घोटाला के केवल नौ मामले बचे है जिनमें से पांच मामले बिहार के पूर्व मुख्यमंत्री लालू प्रसाद यादव से सम्बन्धित है।
आवंटन एक लाख, निकाला 37 लाख। आगे की स्लाइड पर -
(देश-दुनिया की प्रमुख खबरों को पढ़ने के लिए आप हमें फेसबुक पर भी फॉलो कर सकते हैं।)
इन्हें भी पढ़ें:
जानिए, मई में ही क्यों नरसंहार करते हैं नक्सली
भारत के लिए चुनौती बन गया है छत्तीसगढ़ का 'पाकिस्तान'!
'लड़कियां भी दनादन दाग रही थीं गोलियां, अंग्रेजी बोल रहे थे, बोतलबंद पानी पी रहे थे नक्सली'
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn